Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18253

2. Megjegyzés: A jelző tárgyak letörhetőségére vonatkozó útmutató a Repülőtér Tervezési Kézikönyv (Doc 9157) 6. részében (előkészületben) található. 5.5.2 Burkolattal el nem látott futópálya szegély-jelző tárgyak Alkalmazás 5.5.2.1 Ajánlás — Helyezzenek el jelzőket, ha a burkolattal el nem látott futópálya felszíne a környező talajjal összevetve egyértelműen nem különböztethető meg. Elhelyezés 5.5.2.2 Ajánlás — Ahol futópálya fényeket biztosítanak, a jelzőket a fényekkel egy szerkezetben helyezzék el. Ahol fények nincsenek, el a futópálya határainak kijelölésére szögletes vagy kúpos jelző tárgyakat helyezzenek. Jellemzők 5.5.2.3 Ajánlás — A szögleges jelző tárgyak mérete legalább 1 m x 3 m legyen, és hosszabb oldalukat a futópálya középvonallal párhuzamosan helyezzék el. A kúpos jelző tárgyak magassága ne haladja meg az 50 centiméter értéket. 2007/70/II. szám 5.5.3 Biztonsági megállási terület jelző tárgyak Alkalmazás 5.5.3.1 Ajánlás — Helyezzenek el biztonsági megállási terület (szegély) jelzőket, ha a biztonsági megállási terület kiterjedése a környező talajjal összevetve egyértelműen nem állapítható meg. Jellemzők 5.5.3.2 A biztonsági megállási terület jelzők megfelelő mértékben különbözzenek a futópálya szegély jelzőktől, hogy a két jelző tárgy típust ne lehessen összetéveszteni. Megjegyzés: Kis méretű függőleges, a futópálya felöl nézve hátlapjukon befestett táblák gyakorlati szempontból megfelelőnek bizonyultak. 5.5.4 Hóval borított futópálya felület szegély-jelző tárgyak Alkalmazás 5.5.4.1 Ajánlás — Hóval borított futópálya felületek esetében, ha a használható felület határai más módon nem láthatók, megfelelő szegély-jelzőket alkalmazzanak. Megjegyzés: A szegélyek jelzésére a futópálya fények megfelelőek. Elhelyezés 5.5.4.2 Ajánlás — A hóval borított futópálya felületek szegély jelzőit a futópálya szélén, a futópálya középvonala mentén szimmetrikusan, egymástól legfeljebb 100 méter távolságra helyezzék el. Biztosítsák, hogy a légijárművek szárnyvégei, illetve sugárhajtómű gondolái és a jelzők közötti biztonsági távolság fennmaradjon. A futópálya küszöbnél és végénél is helyezzenek el megfelelő jelzőket. Jellemzők 5.5.4.3 Ajánlás — A hóval borított futópálya felületek szegély jelzői jól látható tárgyak legyenek, mint például a kb. 1.5 méter magas örökzöldek, vagy könnyű-súlyú jelző tárgyak. 5.5.5 Gurulóút szegély jelző tárgyak Alkalmazás 5.5.5.1 Ajánlás — Helyezzenek el gurulóút szegély jelzőket az 1 vagy 2 kód-számú repülőtér gurulóútjánál, ha gurulóút középvonalat, szegély fényeket vagy gurulóút középvonal jelzőket nem biztosítanak. Elhelyezés 5.5.5.2 Ajánlás — A gurulóút szegély jelzőket legalább olyan helyekre és távközökbe helyezzék el, mint a szegélyfényeket (ha ilyeneket biztosítottak volna). Jellemzők 5.5.5.3 A gurulóút szegély jelző tárgy fényvisszaverő, kék színű legyen. 2007/70/II. szám 5.5.5.4 Ajánlás — A repülőgépvezető által látható jelzett felület szögletes és legalább 150 cm2 területű legyen. 5.5.5.5 A gurulóút szegély jelző tárgyak letörhetők kell, hogy legyenek. Magasságuk megfelelő legyen ahhoz, hogy a légijárművek légcsavarjai, illetve sugárhajtómű gondolái és a jelzők közötti biztonsági távolság fennmaradjon. 5.5.6 Gurulóút középvonal jelző tárgyak Alkalmazás 5.5.6.1 Ajánlás — Helyezzenek el gurulóút középvonal jelzőket az 1 vagy 2 kód-számú repülőtér gurulóútjánál, ha gurulóút középvonalat, szegély fényeket, vagy gurulóút szegély jelzőket nem biztosítanak. 5.5.6.2 Ajánlás — Helyezzenek el gurulóút középvonal jelzőket a 3 vagy 4 kód-számú repülőtér gurulóútjánál, ha gurulóút középvonal fényeket nem biztosítanak és a gurulási irányvezetés fokozása szükségesnek látszik. Elhelyezés 5.5.6.3 Ajánlás — A gurulóút középvonal jelzőket legalább olyan helyekre és távközökbe helyezzék el, mint a középvonal fényeket (ha ilyeneket biztosítottak volna). Megjegyzés: A gurulóút középvonal fények távközei az 5.3.16.12 pontban találhatók. 5.5.6.4 Ajánlás — A gurulóút középvonal jelzőket általában a gurulóút középvonal jelzésen helyezzék el, kivéve azokat a helyeket, ahol ez gyakorlati szempontból nem megvalósítható. Ebben az esetben a jelző tárgyakat a jelzéstől legfeljebb 30 centiméterre lehet elhelyezni. Jellemzők 5.5.6.5 A gurulóút középvonal jelző fényvisszaverő, zöld színű felületi elem kell, hogy legyen. 5.5.6.6 Ajánlás — A repülőgépvezető által látható jelzett felület szögletes és legalább 20 cm2 területű legyen. 5.5.6.7 A gurulóút középvonal jelző felületi elemeket úgy tervezzék meg és helyezzék el, hogy azok a légijármű, vagy a jelző szerelvény sérülése nélkül ellenálljanak a rágurulásból eredő hatásoknak. 5.5.7 Burkolattal el nem látott gurulóút szegély-jelző tárgyak Alkalmazás 5.5.7.1 Ajánlás — Helyezzenek el jelzőket, ha a burkolattal el nem látott gurulóút kiterjedése a környező talajjal összevetve egyértelműen nem állapítható meg. Elhelyezés 5.5.7.2 Ajánlás — Ahol gurulóút fényeket biztosítanak, a jelzőket a fényekkel egy szerkezetbe helyezzék el. Ahol fények nincsenek, kúpos jelzőket helyezzenek el a gurulóút szegélyének kijelölésére. 2007/70/II. szám 5.5.8 Határjelző tárgyak Alkalmazás 5.5.8.1 El kell helyezni határjelző tárgyakat azon a repülőtéren, amelyen a leszállási területen nincs futópálya. Elhelyezés 5.5.8.2 A határjelző tárgyakat a leszállási terület határa mentén egymástól nem több, mint 200 méter távolságra helyezzék el, ha az 5-32. ábrán látható típust használják. Ha bármely sarkán megjelölt kúpos típust alkalmaznak, a határjelzőket egymástól kb. 90 méter távolságra helyezzék el. Jellemzők 5.5.8.3 Ajánlás — A határjelzők formájukban hasonlóak legyenek az 5-32. ábrán látható típushoz, vagy olyan kúpos formájuk legyen, melynek magassága nem kevesebb, mint 50 és alapjának átmérője nem kevesebb, mint 75 centiméter. A jelzők színe megfelelő módon elüssön a háttértől. Használjanak egy színt (narancssárga, vagy vörös), vagy két egymástól különböző színt (narancssárga és fehér, vagy vörös és fehér) kivéve, ha ezek a színek beleolvadnak a háttérbe. 5-32. ábra: Határjelző tárgy és mérete 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes